LA ANIVERSAREA LUI NAE IONESCU 


UN PARIU CU ETERNITATEA 


Se spune că Regele Carol Ii ar fi 
afirmat odată, într-un cerc de amici: "Doi 
oameni deștepţi sînt în țara asta: eu și 
Nae Ionescu. Dar unul dintre noi trebuie 
să piară!” Afirmația ar fi fost făcută după 
1933, cînd Profesorul, ce se aflase o 
vreme în grațiile Suveranului, începuse 
să se îndepărteze tot mai mult de acesta. 
Campania de presă pe care o dusese în 
paginile ziarului “Cuvîntul” contribuișe în 
mod decisiv la readucerea Regelui fugar. 
Dar Carol II îi dezamăgise pe Nae 
lonescu, așa cum dezamăgise pe toată 
lumea. Relaţiile dintre ei vor ajunge tot 
mai încordate, mai ales după 1938, iar 
gurile rele spun că Regele n-ar fi fost 
tocmai străin de moartea prematură a 
Profesorului, la nici 50 de ani împliniţi, 
în data de 15 martie 1940. 

Cine era omul acesta devenit legen- 
dar încă din timpul vieții? 

Niculae (Nae) lonescu, brăilean de 
origine (n. 16 iunie 1890), se trăgea 
dintr-o familie modestă, cu rădăcini 
țărănești. Urmase Liceul "N. Bălcescu” din 
orașul natal, apoi făcuse studii de 
filosofie în țară și în străinătate, luîndu- 
și în mod strălucit doctoratul la Muenchen, 
cu teza intitulată Die Logistik als Versuch 
einer neuen Begrindung der Matematik 
(1919). Intre anii 1920 și 1940 a exercitat 
o uriașă influență asupra culturii și vieţii 
politice românești, atît ca profesor de 
logică, istoria logicii și metafizică la 
Universitatea din București, cît și ca 
publicist, mai ales la ziarul "Cuvîntul" și 
la.revista teologică "Predania”. Tot prin 
strădania sa a apărut în 1928 "Logos" 
(Revue internationale de synthese chre- 
tienn€ orthodoxe), ce nu_a avut, din 
păcate, o viață prea lungă. În postfața sa 
la volumul Rozavinturilor (1935), Mircea 
Eliade spunea: "Cînd se va scrie istoria 
problemelor filosofiei românești, se va 
vedea că vreme de 15 ani de zile noi am 
fost contemporani Europei numai prin 
cursurile profesorului Nae Ionescu”, Spirit 
socratic, partizan al gîndirii vii, Nae 
lonescu nu și-a legat geniul de cărți și 
de sisteme, adică de formele curente de 
"înghețare" a gîndirii. Cursurile sale (de 
logică, istoria logicii, metafizică, istoria 
metafizicii, filosofia religiei etc.), stenografi- 
ate de mai multe serii de studenţi (ce 
umpluseră ani de-a (îndul amfiteatrele 
pînă la refuz), au fost editate abia 
postum, prin grija unui Comitet ce-i va 
avea în frunte pe. Mircea Vulcănescu și 
Constantin Noica. Lista aproape com- 
pletă a cursurilor rămase de la el se află 
inclusă în introducerea la volumul de 
Istoria logicii (1943). Totusi ele n-au mai 
ajuns să fie tipărite în totalitate. 

În timpul vieții i-a apărut o singură 
carte: culegerea de articole Roza 
vînturilor, îngrijită și posttațată de M 
Eliade, la sugestia marelui cărturar Al. 


Rosetti. Nae lonescu a dat îngăduința sa 
unei astfel de întreprinderi, fără a se 
interesa prea îndeaproape de ea (abia 
de a acceptat să scrie sclipitoarea 
prefaţă!) Sute și sute de articole au 
rămas însă îngropate prin publicațiile 
vremii: un întreg tezaur de erudiție și de 
idei. După Revoluţie, în România s-au 
reeditat numai două dintre cărțile sale: 
Roza vinturilor şi Cursul de Metafizică. O 
ediție critică şi completă a miilor de 
pagini risipite, semnate cu numele său 
sau cu diferite pseudonime, rămîne o 
datorie de perspectivă a culturii noastre 
descătușate, î 

Dar marea operă'a lui Nae lonescu 
n-au fost scrierile, ci oamenii pe care i- 
a "moșit” asemenea lui Socrate, cum va 
proceda mai tîrziu și marele său discipol, 
regretatul Petre Ţuţea. El a reușit să 
formeze mari conștiințe: culturale și 
naționale, întreaga elită a unei generații 
de excepție, cea mai strălucită pe care 
a cunoscut-o istoria noastră modernă. 
Ajunge să evocăm doar cîteva nume: 
Mircea Eliade, Constantin Noica, Petre 
Ţuţea, Emil Cioran, Mircea Vulcănescu, 
Vasile Băncilă, George Racoveanu, Ştefan 
Lupașcu și chiar evreul Mihail Sebastian 
(autorul cărții De două mii de ani, cu 
îndelung dezbătuta prefață a lui Nae 
lonescu despre condiția istorică şi 
metafizică a evreului). Cînd multe dintre 
vîrturile acestei generaţii martirizate au 
umplut lagărele călăului Caro! II, începînd 
din 1938, Profesorul s-a dus să sufere 
alături de foștii săi studenți. A știut să 
poarte crucea alături de ei, deși i-ar fi 
fost foarte lesne să-și scape pielea cu 
ajutorul relaţiilor și prestigiului de care 
continua să se bucure. Șederea în lagăr 
i-a şubrezit sănătatea și i-a grăbit sfîrșitul, 
dar pilda lui a rămas să rodească în 
eternitate. 

În eseul-necrolog pe care i-l dedica 
în primăvara lui 1940, Vasile, Băncilă 
scria: "În contemplația metafizică el 
găsea supapa pentru amărăciunile din 
lumea noastră, pentru salvarea optimis- 
mului său spiritualizat, iar în contem- 
plaţia istorică el vedea semnele esențelor 
ultime, transcedentale, divine, 
manifestîndu-se gradat și fragmentar în 
timp... în istorie a văzut mai ales 
comunitatea etnică, neamul, iar în 
metafizică mai ales pe Dumnezeu. Deci, 
în ceea ce a avut mai bun, profesorul 
Nae lonescu a fost un slujitor al nației lui și 
aldivinităţii. Poate fi un rost în viață mai 
înalt? . 

Şi iată cum îl evoca Virgil lerunca 25 
de ani mai tiziu (Cuvintul în exil”, 
februarie-martie 1965): "Noul Socrate nu 
mimează destinul modelului; îl rein- 
ventează și-l trăiește autentic... În mijlocul 
şi împotriva contemporanilor săi, tirani și 
sofiști, Nae lonescu inaugurează nepeda- 

gogia riscului. Riscul de a fi inteligent 
într-o urbe de "deștepți”; riscul de a 
suferi adevăruri într-o lume în care 
adevărurile se poartă, nu se suferă; 
riscul de a cultiva paradoxul pe pielea 
neaoșă a proverbului. Dar, -mai bles, 
riscul-cel-mare de a încerca să impună 
românismul printre români, într-o vreme 
în care aceștia, abia făcînd ochi în istoria 
modernă, lacomi de cultură și de lumină, 
privesc mai mult în afara hotarelor țării. 
Românismul lui Nae lonescu e un fel de 
opoziție exemplară față de acest import 
umil de lumină. De aici tăria și trăinicia 
lui de izvor. Dar lîngă românism ca 
spaţiu de întrebare sufletească, Nae 
lonescu mai așează alt orizont și alt 
apel: ortodoxia ca limbaj autohton al 
credinței. În această dublă armură, a 
românismului și a ortodoxiei, cavalerul 
acesta sceptic, dar vizionar, purcede la 
asaltul dificil al faptelor. La Universitate 

certitudinea, învaţă virtutea. Primenitor 
de sisteme, el transformă cursurile în 
oracole. Catedra devine ceva între alee 
și altar. Pentru prima oară Universitatea 
ajunge și academie și atelier. În ea 
cuvîntul redobîndește ceva din puterile 
lui originare... În presă - Nae lonescu, ca 
și Eminescu, Hașdeu, lorga, a fost și 
ziarist - ia în răspăr rutina, se războiește 
cu edilii învitelii - înviteala ca instituție 
- și pledează pentru metamorfozarea 
politicianismului în politic, a demagogiei 
în noimă, a ideologiei în idee, a 
personagiilor în persoane. Prin el gazetăria 
trece din senzațional în necesar. Edito- 
rialul “devine învățătură, faptul divers 
parabolă, cronica eveniment”... 

Străinii cîtitori și trădătorii românismului 
strigă de o jumătate de veac împotriva 
memoriei Profesorului și Gînditorului 
Nae Ionescu. Dar figura lui legendară, 
dăltuită în auzul veșniciei românești, nu 
se sperie de hărmălaia lor, cum nu se 
sperie luna de lătratul unor cîini, Noua 
generaţie îl redescoperă astăzi fascinată, 
viu şi actual, asumîndu-l din nou în 
viltoarea istoriei. Cioclii acestui neam ar 
trebui să ştie că nu se vor putea :bate 
nepedepsiți cu umbra lui Nae Ionescu, 
așa cum n-o vor putea face cu umbra 
lui Eminescu. Nu e nicidecum o ameni- 
nțare, ci un pariu cu eternitatea. 

Intorcîndu-ne la începutul acestor 
rînduri, Regele Carol II se înșelase în cel 
puțin două privințe. Mai întîi că Țara 
Românească era plină de "'deștepți 
(Regele însuși fiind unul dintre aceştia), 
dar Nae lonescu nu se prea număra 
printre ei, el avîndu-și locul'său în ceata 
restrînsă a geniilor mărturisitoare. Altmin- 
teri, cum el însuşi spunea, marea 
pacoste a lumii noastre sînt tocmai prea 
mulți oameni "deștepți” și teoriile lor. Pe 
de altă parte, Nae lonescu nu putea să 
piară, el făcînd parte din tagma celor 
nepieritori. Regele Carol a pierit, fără ca 
nimeni să-l regrete, dar Nae lonescu 
dăinuiește în noi și deasupra noastră; și 
nici unul dintre regii pămîntului nu-l va 
putea birui. 


Adolf Vasilescu 

